**ΦΥΛΛΟ ΣΥΜΜΟΡΦΩΣΗΣ**

|  |  |  |  |  |
| --- | --- | --- | --- | --- |
| **Α/Α** | **ΑΠΑΙΤΗΣΕΙΣ – ΠΡΟΔΙΑΓΡΑΦΕΣ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| **Ι. ΜΙΚΡΟ ΑΠΟΡΡΙΜΜΑΤΟΦΟΡΟ ΟΧΗΜΑ** |  |
| **1. ΓΕΝΙΚΑ ΧΑΡΑΚΤΗΡΙΣΤΙΚΑ** |  |
| 1. | Η παρούσα τεχνική προδιαγραφή έχει σκοπό να καθορίσει τις ελάχιστες απαιτήσεις για την προμήθεια μικρού απορριμματοφόρου οχήματος χωρίς συμπίεση, χωρητικότητας τουλάχιστον 3κ.μ. με σύστημα ανύψωσης και εκφόρτωσης κάδων. | ΝΑΙ |  |  |
| 2. | Το καινούργιο και αμεταχείριστο μικρό, δορυφορικό απορριμματοφόρο αυτοκίνητο (που θα αποτελείται από πλαίσιο και υπερκατασκευή) πρέπει να είναι κατάλληλο για τη φόρτωση απορριμμάτων με μεγάλη περιεκτικότητα σε νερό καθώς και απορριμμάτων μεγάλου όγκου και να πληροί όλες τις υπάρχουσες διατάξεις ώστε να είναι δυνατή η κυκλοφορία του στην Ελλάδα με νόμιμη άδεια κυκλοφορίας. Γι' αυτό το λόγο επιβάλλεται να είναι πρόσφατης κατασκευής, αναγνωρισμένου τύπου κατασκευαστή και με καλή φήμη στην Ελλάδα ή και στο εξωτερικό. | ΝΑΙ |  |  |
| 3. | Ο ανάδοχος υποχρεούται να παραδώσει με το όχημα όλα τα προβλεπόμενα έγγραφα για την έκδοση αδείας και πινακίδων κυκλοφορίας. | ΝΑΙ |  |  |
| 4. | Το όχημα θα φέρει γύρω από το πήγμα υποχρεωτικά κίτρινη λωρίδα σε πλάτος 10εκ. καθώς και αυτοκόλλητη επιγραφή με τον πλήρη τίτλο της υπηρεσίας.  | ΝΑΙ |  |  |
| **2. Αυτοκίνητο πλαίσιο**  |  |
| 5. | Το πλαίσιο θα είναι απόλυτα καινούργιο, πρόσφατης ειδικά στιβαρής κατασκευής, από τα τελευταία μοντέλα της αντίστοιχης σειράς , με μεγάλη κυκλοφορία τόσο στην Ελλάδα, όσο και στο εξωτερικό, μικτού φορτίου τουλάχιστον 2.5 τόνων και ωφέλιμου φορτίου επί πλαισίου μεγαλύτερου των 900 κιλών. | ΝΑΙΝα δοθούν αναλυτικά στοιχεία |  |  |
| 6. | Εξωτερικά το αυτοκίνητο πρέπει να είναι βαμμένο με χρώματα πιστολιού σε δύο τουλάχιστον στρώσεις, κατόπιν στοκαρίσματος, σε χρώμα λευκό, εκτός από τα τμήματα τα οποία καλύπτονται από λαμαρίνα αλουμινίου ή άλλου ανοξείδωτου μετάλλου. Από το φορέα θα ορισθούν επίσης οι επιγραφές τις οποίες το αυτοκίνητο πρέπει να φέρει και τις οποίες ο ανάδοχος θα είναι υποχρεωμένος να εκτελέσει. Οι διαστάσεις γενικά του αυτοκινήτου, τα βάρη κατ' άξονα και τα λοιπά κατασκευαστικά στοιχεία του, πρέπει πέρα από τα προηγούμενα να πληρούν τις ισχύουσες διατάξεις για έκδοση άδειας κυκλοφορίας στην Ελλάδα για το ανώτερο οριζόμενο ελάχιστο ωφέλιμο εκμεταλλεύσιμο ειδικό φορτίο σε απορρίμματα. | ΝΑΙ |  |  |
| 7.  | Το αυτοκίνητο πρέπει να έχει πλήρη ηλεκτρική εγκατάσταση φωτισμού και σημάτων για την κυκλοφορία, σύμφωνα με τον ισχύοντα Κ.Ο.Κ., να είναι εφοδιασμένα με τους απαραίτητους προβολείς, προβλεπόμενους καθρέπτες, φωτιστικά σώματα, ηχητικά σήματα, περιστρεφόμενο φάρο και ηλεκτρική εγκατάσταση για νυχτερινή αποκομιδή απορριμμάτων κ.λπ. Στο πίσω μέρος θα πρέπει να υπάρχουν κατάλληλες αντανακλαστικές ταινίες. | ΝΑΙ |  |  |
| 8. | Ο κινητήρας πρέπει να είναι EURO6, υβριδικός, διπλού καυσίμου με χρήση βενζίνης και LPG, ηλεκτρονικού ψεκασμού, η ονομαστική ισχύς του οποίου πρέπει να υπερκαλύπτει τις ανάγκες λειτουργίας του οχήματος με ελάχιστη τα 70kW και κυβισμού έως 1.500cc, για την βέλτιστη δυνατή κατανάλωση καυσίμου. | ΝΑΙΝα δοθούν αναλυτικά στοιχεία |  |  |
| 9. | Με τις προσφορές που θα υποβληθούν κατά τον διαγωνισμό πρέπει να δοθούν απαραίτητα και μάλιστα κατά τρόπο σαφή και υπεύθυνο τα παρακάτω τεχνικά στοιχεία και πληροφορίες:* Εργοστάσιο κατασκευής του πλαισίου και τύπος
* Διαστάσεις πλαισίου
* Eμπρόσθιος πρόβολος
* Βάρη πλαισίου
* Ανώτατο επιτρεπόμενο, για το πλαίσιο, μικτό βάρος (GROSS WEIGHT)
* Ίδιο (νεκρό) βάρος του πλαισίου με το θαλαμίσκο του οδηγού (απόβαρο)
* Το καθαρό ωφέλιμο φορτίο
* Η ικανότητα φόρτισης του μπροστινού και του πίσω άξονα
 | ΝΑΙΝα δοθούν αναλυτικά στοιχεία |  |  |
| 10. | Ο θαλαμίσκος του οδηγού, πρέπει να είναι ημιπροωθημένης οδήγησης, πρέπει να φέρει κάθισμα οδηγού ρυθμιζόμενου τύπου και κάθισμα συνοδηγού, ταμπλώ με τα συνήθη όργανα ελέγχου και φωτεινά σήματα, ανεμοθώρακα από γυαλί SECURIT ή παρόμοιου τύπου ασφάλειας, θερμική μόνωση με επένδυση από πλαστικό δέρμα, δύο ηλεκτρικούς υαλοκαθαριστήρες, δύο αλεξήλια ρυθμιζόμενης θέσης, δάπεδο καλυμμένο από πλαστικά ταπέτα, σύστημα θερμάνσεως με δυνατότητα εισαγωγής μέσα στο θαλαμίσκο μη θερμαινόμενου φρέσκου αέρα, πλαφονιέρα φωτισμού, ρευματοδότη για την τοποθέτηση μπαλαντέζας και γενικά κάθε εξάρτημα ενός θαλαμίσκου συγχρόνου αυτοκινήτου. | ΝΑΙ |  |  |
| 11. | Το πλαίσιο πρέπει να φέρει πλήρεις τροχούς, μονούς εμπρός-πίσω, με κατάλληλα ελαστικά.  | ΝΑΙΝα δοθούν αναλυτικά στοιχεία |  |  |
| 12. | Το σύστημα μεταδόσεως κινήσεως πρέπει να αποτελείται από κιβώτιο ταχυτήτων που πρέπει να είναι τουλάχιστον τεσσάρων (4) ταχυτήτων εμπροσθοπορείας και μιας (1) οπισθοπορείας. | ΝΑΙ Να δοθούν αναλυτικά στοιχεία |  |  |
| 13.  | Θα φέρει συμπλέκτη που πρέπει να είναι ισχυρής κατασκευής, ανταποκρινόμενος απόλυτα προς τις αντίξοες συνθήκες λειτουργίας του αυτοκινήτου. Από διαφορικό και ημιαξόνια γνήσια του εργοστασίου κατασκευής των πλαισίων, αποκλειόμενης της χρησιμοποιήσεως απομιμήσεων, ισχυρής και δοκιμασμένης κατασκευής ώστε να εγγυώνται την καλή και ασφαλή λειτουργία των οχημάτων. | ΝΑΙ |  |  |
| 14. | Στο όχημα απαραιτήτως θα είναι εγκατεστημένο σύστημα θερμάνσεως και παροχής φρέσκου αέρα κατάλληλης ισχύος. | ΝΑΙ |  |  |
| 15. | Το πλαίσιο του αυτοκινήτου, τουλάχιστον κατά το χρόνο εγγυήσεως καλής λειτουργίας, σε καμία περίπτωση δεν επιτρέπεται να παρουσιάσει οποιοδήποτε ρήγμα ή στρέβλωση (ακόμα και για φορτία μεγαλύτερα του μέγιστου επιτρεπόμενου) κατά 20%. Διαφορετικά ο προμηθευτής πρέπει να υποχρεωθεί να αντικαταστήσει το πλαίσιο ή μέρος αυτού με άλλο περισσότερο ενισχυμένης κατασκευής. | ΝΑΙ |  |  |
| **3. Υπερκατασκευή** |  |
| 16. | Η υπερκατασκευή πρέπει να είναι εξ' ολοκλήρου μεταλλική, ανοικτή στο επάνω μέρος, εξαιρετικής ποιότητας και αντοχής. Θα πρέπει να φέρει κάδο περισυλλογής απορριμμάτων προσαρμοσμένο επί του πλαισίου, χωρητικότητας τουλάχιστον 3 κ.μ. To ωφέλιμο φορτίο σε απορρίμματα θα πρέπει να είναι μεγαλύτερο από 550Kg. | ΝΑΙΝα δοθούν αναλυτικά στοιχεία |  |  |
| 17. | Το ψευδοπλαίσιο θα είναι σταθερό και θα αποτελείται από δοκούς συνδεδεμένους ανάμεσα τους με τραβέρσες. Στο πίσω μέρος του πλαισίου θα πρέπει να υπάρχουν ηλεκτροσυγκολημένες δύο χαλύβδινες κολόνες κάθετες στο πλαίσιο, κατάλληλου πάχους οι οποίες θα χρησιμεύουν για την άρθρωση του κάδου στο πάνω μέρος των κολώνων έτσι ώστε να επιτυγχάνεται η ανατροπή του κάδου. | ΝΑΙ |  |  |
| 18. | Ο κάδος περισυλλογής απορριμμάτων θα είναι εξ' ολοκλήρου χαλύβδινος, κατασκευασμένος απαραίτητα από χάλυβα S355JR και STRENX700. Όλες οι κολλήσεις θα είναι συνεχούς ραφής με αποτέλεσμα η κιβωτάμαξα να είναι τελείως υδατοστεγής. Να δοθούν σχετικά στοιχεία και να αναφερθεί το πάχος των ελασμάτων.  | ΝΑΙΝα δοθούν αναλυτικά στοιχεία |  |  |
| 19. | Ο κάδος περισυλλογής απορριμμάτων θα φέρει κυρτά πλευρικά τοιχώματα καθώς και δύο (2) πλευρικές πτυσσόμενες πόρτες κατασκευασμένες από ελαφρύ κράμα αλουμινίου 5754, με χερούλι για διευκόλυνση της χειροκίνητης φόρτωσης, σε ύψος που δεν θα ξεπερνά τα 1.3m περίπου από το έδαφος. Το ύψος από τις πλαϊνές πόρτες θα πρέπει να είναι έως 630mm και το πλάτος τους θα πρέπει να είναι μεγαλύτερο από 950mm, η κάθε μια.  | ΝΑΙΝα δοθούν αναλυτικά στοιχεία |  |  |
| 20. | Η υπερκατασκευή θα είναι κατάλληλη και για τη φόρτωση απορριμμάτων με μεγάλη περιεκτικότητα σε νερό καθώς και απορρίμματα μεσαίου όγκου. Ο κάδος θα είναι απολύτως στεγανός ώστε να καθιστά αδύνατη την διαφυγή τυχών υγρών από τα απορρίμματα. | ΝΑΙ |  |  |
| 21. | Για να εξασφαλιστεί η σταθερότητα του οχήματος στις διάφορες εργασίες μεταφόρτωσης-εκκένωσης των απορριμμάτων, στο πίσω μέρος του οχήματος θα πρέπει να υπάρχει μηχανισμός στηρίγματος και σταθεροποίησης που θα αποτελείται από δύο υδραυλικούς κυλίνδρους (πέδιλα). Θα υπάρχει σύστημα ασφαλείας, που δεν θα επιτρέπει την ανύψωση του κάδου προς εκκένωση, εάν πρώτα δεν έχουν αναπτυχθεί οι οπίσθιοι υδραυλικοί σταθεροποιητές ενώ η σύμπτυξη των σταθεροποιητών για λόγους ασφαλείας, πρέπει να γίνεται μόνο κατά το τελευταίο τμήμα της διαδρομής καθόδου του κάδου.  | ΝΑΙ |  |  |
| 22. | Η πλήρη εκκένωση των απορριμμάτων θα γίνεται με υδραυλική ανύψωση του κάδου κατά 90° περίπου, μέσω κατάλληλου υδραυλικού εμβόλου διπλής ενέργειας, τοποθετημένου σε τέτοιο σημείο στο πλαίσιο και στον κάδο ώστε να μην δημιουργούνται μεγάλες ροπές και τάσεις κατά την εκκένωση. Το υδραυλικό έμβολο ανύψωσης θα πρέπει υποχρεωτικά, να διαθέτει σύστημα ασφαλείας αποτροπής πτώσης, για να διατηρεί το φορτίο ανυψωμένο ακόμη και σε τυχόν δυσλειτουργία του υδραυλικού κυκλώματος. Σε περίπτωση που ο κάδος δεν έχει έρθει σε πλήρη θέση parking, θα υπάρχει σχετική φωτεινή ένδειξη στο πάνελ ελέγχου της υπερκατασκευής στο εσωτερικό της καμπίνας. Επιπλέον, στο πίσω μέρος της υπερκατασκευής θα πρέπει να υπάρχουν ειδικά λαστιχένια “μαξιλαράκια” για την απορρόφηση τυχόν μικρών προσκρούσεων κατά την φάση σύζευξης για την εκκένωση του περιεχομένου τους, σε μεγαλύτερα απορριμματοφόρα οχήματα.  | ΝΑΙ |  |  |
| 23. | Το όχημα θα φέρει κατάλληλο ανυψωτικό σύστημα χτένας, με δυνατότητα ανύψωσης δίτροχων κάδων μηχανικής αποκομιδής χωρητικότητας κάδων 120, 240, 360 λίτρων καθώς και τετράτροχου 660lit. Το σύστημα θα περιλαμβάνει τον μηχανισμό χτένας, βραχίονες για τους μεγαλύτερους κάδους και το σύστημα ανύψωσης το οποίο θα κινείται από 1 υδραυλικό έμβολο διπλής ενέργειας. Η γωνία ανατροπής θα πρέπει να είναι 45ο, έτσι ώστε να εξασφαλίζεται τέλειο άδειασμα των κάδων χωρίς πρόσθετα εξαρτήματα. Το σύστημα θα είναι έτσι κατασκευασμένο που δεν θα επιτρέπει τον διασκορπισμό των απορριμμάτων. Η ταχύτητα κίνησης του ανυψωτικού μηχανισμού θα πρέπει να είναι μικρότερη από 2.5m/s, προκειμένου να συμμορφώνεται με τα όρια που ορίζονται από το πρότυπο ΕΝ1501. Ο πίνακας ελέγχου του συστήματος θα βρίσκεται τοποθετημένος στην πίσω δεξιά πλευρά της υπερκατασκευής και θα φέρει κατάλληλα χειριστήρια, όπως απαιτεί η κείμενη νομοθεσία.  | ΝΑΙΝα δοθούν αναλυτικά στοιχεία |  |  |
| 24. | Θα υπάρχει πλήρη ηλεκτρική εγκατάσταση με βαθμό προστασίας τουλάχιστον IP65 και σύστημα φωτισμού και σημάτων για την κυκλοφορία, σύμφωνα με τον ισχύοντα Κ.Ο.K. και να είναι εφοδιασμένο με τους απαραίτητους προβολείς, φώτα πορείας, σταθμεύσεως, και ενδεικτικά περιμετρικά του οχήματος. Το οπίσθιο σύστημα φωτισμού θα παρέχει την δυνατότητα να είναι πλήρως ορατό, ακόμη και στην περίπτωση που το όχημα κινείται με γαντζωμένο κάδο απορριμμάτων. | ΝΑΙ |  |  |
| 25. | Όλες οι γραμμές μεταφοράς του ηλεκτρικού ρεύματος πρέπει να οδεύουν με ασφάλεια (τοποθετημένες σε στεγανούς αγωγούς) και να μην είναι εκτεθειμένες, ενώ παράλληλα να είναι ευχερής η επίσκεψη και αντικατάστασή τους χωρίς την ανάγκη διανοίξεως οπών στο όχημα. | ΝΑΙ |  |  |
| 26. | Θα διαθέτει επίσης φάρο LED πορτοκαλί χρώματος, ειδικές αντανακλαστικές φωσφορίζουσες ταινίες (ζέβρες) στο πλάι του οχήματος καθώς και ύπαρξη σημάνσεων για αποφυγή επικίνδυνων ενεργειών από τους εργαζόμενους. | ΝΑΙ |  |  |
| 27. | Ο πίνακας των ενδείξεων και μετρήσεων θα είναι πλήρης και αξιόπιστος στη χρήση, τα δε χειριστήρια εργονομικά σχεδιασμένα και τοποθετημένα. Η διαχείριση όλων των παραμέτρων λειτουργίας του εξοπλισμού θα πρέπει να είναι ηλεκτρονική, μέσω κατάλληλης μονάδας ελέγχου CAN BUS, ξεχωριστής από αυτής του πλαισίου, η οποία θα προστατεύεται από κατάλληλες ασφάλειες.  | ΝΑΙ |  |  |
| 28. | Το υδραυλικό κύκλωμα θα πρέπει να αποτελείται από κατάλληλη γραναζωτή αντλία τουλάχιστον 8cc, η οποία θα ενεργοποιείται με ηλεκτρικό συμπλέκτη εγκατεστημένο στο κιβώτιο ταχυτήτων του οχήματος, τροφοδοτούμενη από κατάλληλη πλαστική δεξαμενή υδραυλικού λαδιού χωρητικότητας μεγαλύτερης των 10lit με οπτική ένδειξη στάθμης λαδιού, εξοπλισμένης με φίλτρο 25*μ*m. Η δεξαμενή πρέπει να είναι τοποθετημένη στην πίσω αριστερή πλευρά του εξοπλισμού, στο πάνω μέρος, προκειμένου να διευκολύνονται τυχόν εργασίες πλήρωσης/αναπλήρωσης και συντήρησης (αντικατάσταση φίλτρου, κ.λπ.).  | ΝΑΙΝα δοθούν αναλυτικά στοιχεία |  |  |
| 29. | Η έναρξη λειτουργίας της υπερκατασκευής θα γίνεται από το πάνελ χειρισμού στο εσωτερικό της καμπίνας και την εμπλοκή του PTO με πάτημα του συμπλέκτη ενώ η διακοπή της λειτουργίας της θα γίνεται αυτόματα με το πάτημα εκ νέου του συμπλέκτη ή την απεμπλοκή του χειροφρένου.  | ΝΑΙ |  |  |
| 30. | Όλα τα υδραυλικά έμβολα κίνησης καθώς και οι σωληνώσεις του υδραυλικού κυκλώματος δεν θα πρέπει να έρχονται σε επαφή με τα απορρίμματα, για την αποφυγή διαφόρων εμπλοκών αλλά και την διευκόλυνση του ελέγχου και της επισκευής τους. Οι κύλινδροι πρέπει να είναι κατασκευασμένοι με υλικά με υψηλά μηχανικά χαρακτηριστικά και στεγανοποιήσεις για υψηλές πιέσεις και μεγάλο αριθμό κύκλων, αναγνωρισμένου κατασκευαστή. Όλοι οι κύλινδροι πρέπει να είναι διπλής ενέργειας, απλής επέκτασης. Επίσης, όλες οι υδραυλικές σωληνώσεις θα πρέπει να διαθέτουν αντιεκρηκτική επίστρωση για την αποφυγή φθορών και ατυχημάτων από την εκτόνωση υδραυλικού λαδιού σε περίπτωση θραύσης του σωλήνα.  | ΝΑΙ |  |  |
| 31. | Ο χειρισμός του εξοπλισμού πρέπει να ελέγχεται από ένα υδραυλικό μπλοκ, 2πλού κυκλώματος, στο οποίο θα πρέπει να είναι τοποθετημένες κατάλληλες ηλεκτρομαγνητικές βαλβίδες, βαλβίδα μέγιστης πίεσης (ανακούφισης πιέσεως) καθώς και εν σειρά κατάλληλες βαλβίδες, απαραίτητες για την εκτέλεση των διαφορετικών κινήσεων του εξοπλισμού. Όλα τα χειριστήρια ελέγχου λειτουργίας της υπερκατασκευής θα πρέπει να είναι σύμφωνα με την κείμενη νομοθεσία.  | ΝΑΙ |  |  |
| 32 | Επίσης, θα πρέπει να διαθέτει όλα τα απαραίτητα συστήματα ασφαλείας, όπως button stop εκτάκτου ανάγκης στην καμπίνα οδήγησης και στις πίσω πλευρές (δεξιά-αριστερά) της υπερκατασκευής, προειδοποιητική φωτεινή ένδειξη ότι ο κάδος είναι ανυψωμένος, διάταξη μηχανικής ασφάλισης του κάδου σε θέση εκκένωσης για την εκτέλεση εργασιών συντήρησης-επισκευών, κ.λπ. Να γίνει πλήρης περιγραφή. | ΝΑΙΝα δοθούν αναλυτικά στοιχεία |  |  |
| 33. | Τέλος, το όχημα θα παραδοθεί με τα ακόλουθα παρελκόμενα:- Πλήρης εφεδρικός τροχός, όμοιος με τους βασικά περιλαμβανόμενους, τοποθετημένος σε ευχερή θέση.- Σειρά εργαλείων σε κατάλληλη εργαλειοθήκη που να προσδιορίζονται αναλυτικώς σε κατάσταση, γρύλος, τάκοι κ.ά. - Έναν (1) πυροσβεστήρα σύμφωνα με τον Κώδικα Οδικής Κυκλοφορίας (Κ.Ο.Κ.) (όπως θα ισχύει κατά την ημερομηνία έκδοσης άδειας κυκλοφορίας του οχήματος).- Πλήρες φαρμακείο σύμφωνα με τον Κ.Ο.Κ. - Τρίγωνο βλαβών.- Τα απαραίτητα έντυπα/τεχνικά εγχειρίδια για τη συντήρηση, επισκευή και καλή λειτουργία του οχήματος, για τον κινητήρα, το πλαίσιο και την υπερκατασκευή στην Ελληνική γλώσσα (κατά προτίμηση) ή σε επίσημη μετάφραση αυτής ή στην Αγγλική γλώσσα, καθώς και αντίστοιχα βιβλία ή ψηφιακοί δίσκοι (υλικό σε ηλεκτρονική μορφή) ανταλλακτικών. | ΝΑΙ |  |  |
| **ΙΙ. ΕΓΓΥΗΣΗ – ΣΥΝΤΗΡΗΣΗ - ΠΑΡΑΔΟΣΗ**  |  |
| 34. | Με την προσφορά να κατατεθεί:Υπεύθυνη δήλωση παροχής εγγύησης καλής λειτουργίας για το προσφερόμενο μικρό απορριμματοφόρο όχημα, τουλάχιστον δώδεκα (12) μηνών. Απαραίτητα η αποκατάσταση των ζημιών θα γίνεται στον τόπο που εργάζεται και λειτουργεί το υπό προμήθεια όχημα, εντός δέκα (10) εργάσιμων ημερών το πολύ, από την έγγραφη ειδοποίηση περί βλάβης.  | ΝΑΙ |  |  |
| 35. | Υπεύθυνη δήλωση παροχής απαιτούμενων ανταλλακτικών, με την οποία ο προμηθευτής θα εγγυάται την εξασφάλιση των απαιτούμενων ανταλλακτικών για δέκα (10) χρόνια τουλάχιστον για το προσφερόμενο μικρό απορριμματοφόρο όχημα καθώς και η έκπτωση που θα τυγχάνει ο φορέας επί του εκάστοτε ισχύοντος τιμοκαταλόγου ανταλλακτικών. | ΝΑΙ |  |  |
| 36. | Υπεύθυνη Δήλωση για την προσκόμιση της έγκρισης τύπου και των απαραίτητων εγγράφων για την έκδοση αδείας και πινακίδων κυκλοφορίας.  | ΝΑΙ |  |  |
| 37. | Υπεύθυνη Δήλωση ότι το υπό προμήθεια μικρό απορριμματοφόρο όχημα θα παραδοθεί στις εγκαταστάσεις του Δήμου Αγίας Βαρβάρας άθικτο, χωρίς ζημιές, έτοιμος προς λειτουργία και σε σημείο που θα υποδειχθεί.  | ΝΑΙ |  |  |
| 38. | Η τελική παράδοση του υπό προμήθεια μικρού απορριμματοφόρου οχήματος θα γίνει στις εγκαταστάσεις του Δήμου Αγίας Βαρβάρας, εντός τριάντα (30) ημερολογιακών ημερών το αργότερο από την υπογραφή της σχετικής συμβάσεως, με τα έξοδα να βαρύνουν τον ανάδοχο.  | ΝΑΙ |  |  |

|  |  |
| --- | --- |
| **ΙΙΙ. ΛΟΙΠΑ ΣΤΟΙΧΕΙΑ ΠΡΟΣΦΟΡΑΣ** |  |
| 39. | Επίσης, ο υποψήφιος προμηθευτής θα πρέπει να υποβάλει:Τεχνικά φυλλάδια/prospectus, σχεδιαγράμματα κ.λπ. τεχνικά στοιχεία του προσφερόμενου μικρού απορριμματοφόρου οχήματος, κατά προτίμηση στην Αγγλική ή Ελληνική γλώσσα, όπου θα προκύπτουν με σαφήνεια τα τεχνικά χαρακτηριστικά του. | ΝΑΙ |  |  |
| 40. | Αναλυτικό πρόγραμμα εκπαίδευσης (αναλυτικό ωρολόγιο πρόγραμμα εκπαίδευσης προσωπικού, αριθμός εκπαιδευτών, χρησιμοποιούμενα εγχειρίδια, άλλα εποπτικά μέσα, κ.λπ.) για το εργατοτεχνικό προσωπικό του Δήμου Αγίας Βαρβάρας για τον χειρισμό και την συντήρηση του προσφερόμενου μικρού απορριμματοφόρου οχήματος.  | ΝΑΙ |  |  |
| 41. | Πιστοποιητικά διασφάλισης ποιότητας ISO 9001:2015, συστήματος περιβαλλοντικής διαχείρισης ISO 14001:2015, συστήματος υγιεινής και ασφάλειας κατά την εργασία ISO 45001:2018, του συμμετέχοντα, που θα περιλαμβάνουν και τεχνική υποστήριξη.  | ΝΑΙ |  |  |

 Η ΕΤΑΙΡΕΙΑ